**Frey Tamás (1927. június 23.** – **1978. április 9.)**

**Magyar származású villamosmérnök, matematikus, egyetemi tanár, a matematikai tudományok doktora (1970)**. Középiskolás diák korában antifasiszta röplapok terjesztéséért Mauthausenbe hurcolták. Tanulmányait a budapesti. műszaki egyetemen folytatta, **1950**-ben villamosmérnöki oklevelet szerzett.

Diplomája elnyerése után tanársegéd lett a **BME** egyik matematikai tanszékén. **1951**-től az **MTA** Alkalmazott Matematikai Intézményben volt aspiráns. 1**956**-ban kandidátus. **1962**-től az **MTA** **Számítástechnikai Központ** osztály vezetője, **1963**-tól ig.-ja volt.

1969-ben a **BME** villamosmérnökkari matematikai tanszék egyetemi tanára lett, egyben a **Számítástechnikai és Automatizálási Kutató Intézet** tudományos főtanácsadója. *Mint kutató az* ***approximációelmélet*** *kérdésein kívül foglalkozott* ***differenciálegyenletek kvalitatív*** *elméletével, a* ***numerikus analízis*** *egyes kérdéseivel,* ***automatikák algebrai*** *elméletével, szimulációs problémákkal.* A matematika alkalmazási lehetőségeit is kutatta: érdemei vannak az **Erzsébet-híd** újjáépítésében.

Mint az **MTA** kibernetikai kutatócsoportjának munkatársa részt vett az **első magyar elektronikus számítógép** megépítésében; *szabadalmat kapott egy görbeletapogatóra, amely különösen alkalmas biológiai jelek feldolgozására.* Foglalkozott biológiai jelek szimulációjával, orvosi diagnosztikai problémákkal, programozáselmélettel, matematikai nyelvészettel.

**A központi idegrendszeri és motoros rendszeri elektromos aktivitások matematikai analízisének** témakörében jelentős tanulmányokat folytatott, irányította az elektromiográfiás aktivitások klinikai-diagnosztikai célú matematikai analízisrendszerének kidolgozását, **s új eljárást alkotott a kvázistacionárius bioelektromos folyamatok analízismódszereire**. *Irányítása mellett kezdődött meg a* ***központi idegrendszer elektromos*** *aktivitásai* ***matematikai modellrendszerének*** *kidolgozása*. *Számítástechnikai módszert dolgozott ki a* ***gépi klinikai diagnosztikára*** *is*. **Jelentős kutatómunkát végzett a szív elektromos tevékenységének számítógépes feldolgozása terén***.* Könyvei mellett több mint száz – magyar és idegen nyelveken megjelent – közleménye volt az **MTA** III. osztályának Közleményeiben, az ***Acta Mathematica Academiae Scientiarum Hungaricae***, a *Periodica Polytechnicában*. Tagja volt az **MTA** **Műszaki Tudományok Osztály Automatizálási** és **Számítástechnikai Bizotságának** a **Neumann János Számítógéptudományi** Társaságnak.

<https://bbpezsgo.github.io/HDRB.GsziMap.io/>

