

**Frei Tamás (1966. május 21**. -)

Frei Tamás Pécsett született **1966. május 21-én** Frei Péter és Szili Judit gyermekeként.

Két testvére **Frei Zsolt fizikus** és **Frey András** FTC labdarúgó, utánpótlás akadémiai elnök, aki a nevét bátyja miatt változtatta meg pontos i-ről y-ra.

Középiskolai tanulmányait a pécsi ***Nagy Lajos Gimnáziumban végezte***. ***Egyetemi tanulmányait az ELTE Jogtudományi karán kezdte*** **1985–1986** között, majd tanult ***Moszkvában a Nemzetközi Kapcsolatok Intézetében***, Ausztria és Svájc szakterületen.

**Washingtonban médiamenedzsmentet, a Tennessee Állami Egyetemen pedig televíziózást hallgatott 1992–1993 között.**

Az Amerikai Egyesült Államokban forgatókönyvírást és dramaturgiát tanult. Ösztöndíjas volt a svájci közrádióban. **1988**-*tól interjúkat készített a 168 Órának*, két évig hírt szerkesztett a *Danubius Rádió német nyelvű adásának*, de **1994**-ben elbocsátották. **1991**-ben a *Magyar Rádió külpolitikai rovatánál kezdte pályáját*, mint szerkesztő-riporter. Számtalan háborús helyszínen járt tudósítóként, Szomáliában, Boszniában, a kolumbiai kábítószer-háborúban.

**1993–1995** között a *Magyar Televízióban Esti Egyenleg című műsorát vezette, majd a Nap TV műsorvezető-riportere lett.*

**1996**-ban ***indította el Frei Dosszié című műsorát a Magyar Televízióban, ahonnan az RTL Klubhoz igazolt, majd a TV2-n folytatta a pályafutását. Frei Tamás riportfilmjeit számtalan országban vetítették.***

*Televíziós újságíróként a világ több mint 100 országában járt és interjúkat készített államfőkkel éppúgy, mint hollywoodi sztárokkal.*

**2007**-ben egy barátjával, **Langár Tamás** közgazdásszal elindította a "**Cafe Frei**" nevű kávézó-hálózatát, amely egyre több városban jelenik meg. **2013** **óta több országban is nyitottak kávézót.**

**A kávézólánc saját pörkölő és csomagolóüzemmel rendelkezik Szécsényben**. Pásztón fagyasztó üzemet hoztak létre, ahol süteményeket és fagylaltokat készítenek és tárolnak. *Hat nyelven beszél.*

<https://bbpezsgo.github.io/HDRB.GsziMap.io/>

