

Kalmár László (1905. március 27.- 1976. augusztus 2.)

1927-ben szerzett matematika-fizika szakos középiskolai tanári oklevelet és doktori fokozatot a budapesti tudományosegyetemen.

1927-től a szegedi **Ferenc József Tudományosegyetemre a Matematikai Intézetbe került** *Riesz Frigyes, Haar Alfréd, Kerékjártó Béla mellé.*

1932-ben az "Arithmetika és analysis" tárgykörből magántanárrá habilitálták.

**Riesz Frigyes** javaslatára az 1932-33-as tanévben a Matematikai és Természettudományi Kar Kalmár Lászlót bízta meg az **Elemi Mennyiségtan Tanszék oktatási, kutatási feladatainak ellátásával**, a tanszék azonban elhalt, mert a minisztérium takarékossági okokból nem nevezett ki professzort.

1940. október 19-én a *Ferenc József Tudományegyetem visszaköltözött Kolozsvárra* helyében azonnal megalapították **Szegeden a Horthy Miklós Tudományosegyetemet**.

1944 tavaszán a Sztójay-kormány fajüldöző rendelete nyomán **adjunktusi állása és szakóraadói tevékenysége alól is felmentették**.

Nagy nehezen megúszta a deportálást, s **Szegeden** már 1944 októberében eltörölték a fajüldöző törvényt az egyetemen, **visszavették Kalmár Lászlót** **adjunktusnak**, s egyike volt azoknak, akik a matematika oktatást és kutatást feltámasztották a háborús károk által sújtott egyetemen.

**1945 áprilisában elismerték Kalmár László magántanári habilitációját.**

**Riesz Frigyest** meghívták és kinevezték a budapesti *egyetem III. sz. Matematika Tanszékére*, **utódja Szegeden 1947. március 18-án Kalmár László lett**, mint a felsőbb mennyiségtan nyilvános rendes tanára, s **mint a Bolyai Intézet igazgatója**.

A háború után a Bolyai Intézetben dolgozott **Aczél János** és **Fáry István is**, akik később pályájukat az Egyesült Államokban folytatták.

**A Magyar Tudományos Akadémia 1949-ben választotta levelező, 1961 -ben rendes tagjai sorába.**

1952-ben érte el a **nagydoktori fokozatot**. 1949/50 -ben ő látta el a **szegedi egyetem rektori teendőit.** A továbbiakban számos tudományos tisztséget töltött be, s működött szakmai társaságokban, szerkesztett lapokat.

**1971-ben továbbiakban Kalmár László a Számítástudományi Tanszéket vezette egészen 1975. októberi nyugdíjazásáig.**



<https://bbpezsgo.github.io/HDRB.GsziMap.io/>